NaiveNeuron/SloPal huggingface dataset:
Laššáková, Jana, podpredsedníčka NR SR (2014-09-12):
Na vystúpenie pána poslanca s faktickými poznámkami páni poslanci Lebocký, Fecko, Senko a Hraško. Končím možnosť prihlásiť sa s faktickými poznámkami. Nech sa páči, pán poslanec Lebocký.
Číž, Miroslav, doterajší podpredseda NR SR (2010-07-08):
Pán poslanec Milan Mojš.
P. Frešo, poslanec: (2007-10-30):
Prvý je ten, že systémovo sme chceli mať dvojpilierový dôchodkový systém a vtedy naozaj, keď ľudia sú povinní vstúpiť do prvého, no, tak nech sú povinní vstúpiť aj do druhého. A ja, naopak, by som odpovedal tým, že v petícii, keď sme zbierali tie tisíce podpisov, mnohí ľudia sa ma pýtali, prečo nemôžu vstúpiť len do druhého. Takisto som im hovoril, že áno, treba mať dvojpilierový, je to stabilnejšie. Druhý dôvod je dôvod, ktorý vyplýva priamo z vašej vlády, priamo, by som povedal, zo správania vášho pána premiéra. Váš pán premiér je ten, kto tu klame o bezpečnosti úspor. Váš pán premiér je ten, koho usvedčili z toho, že klame, a usvedčil ho nie hocikto, ale priamo guvernér Národnej banky Slovensky, a váš pán premiér je ten, kto ženie ľudí von z druhého piliera. Inými slovami. Vôbec sa nesnaží vytvárať nejaké férové prostredie, v ktorom si ľudia vyberú, to, samozrejme, hrubá dezilúzia na človeka príde, keď vy poviete, že vlastne ide o akúsi demokraciu. No nie, nejde o demokraciu, ide o vyhnanie tých ľudí z toho druhého piliera a dlhodobé úsilie k tomu smeruje. Nedá mi nespomenúť si na to, keď ste hovorili, že dlhodobo je tu podinvestovaná na Slovensku, vyberali ste stav ciest a inej infraštruktúry. Pán Petrák, ale to sa mi zdá, že tu plačete na nesprávnom hrobe, lebo to by ste sa mali pozrieť do histórie vlastnej strany a ich predchodkýň, nakoľko 40 rokov komunizmu urobilo takú hlbokú infraštrukturálnu dieru, že aj štát, ktorý bol vybombardovaný, zničený, ako bolo Nemecko, nás ďaleko, ďaleko predbehlo. To padá na vrub naozaj toho, že 40 rokov sa tu robila politika, kde sa prejedala budúcnosť. A obávam sa, že tento návrh je veľmi, veľmi podobný.
Kollár, Boris, predseda NR SR (2021-10-20):
Ďakujem pánovi ministrovi. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Petrovi Vonsovi.
Viskupič, Jozef, poslanec NR SR (2014-01-30):
Ďakujem, pani podpredsedníčka. Ja by som, dúfam, že po tomto vystúpení, keďže nebola tu žiadna, neviem ju tam nájsť, nejakú ambíciu z politikárčenia, že už to je úplne jasné. Je vidieť, že sa dívaš smerom k inštitúciám, ako môže byť Ted Gallery alebo Louvre, alebo podobne, a snažíme sa, a neviem, v akom bode by sme mali ísť v rozpore s ministerstvom, nejak ma nenapadá, aj keď si pozriem a spomeniem toho ducha, pán minister to nemá rád, ducha toho jeho návrhu a tej novely aj v dôvodovej správe, aj s tým, že toto je už hetrik vlastne tých zákonov, ktoré priniesol na túto schôdzu do Národnej rady. A skôr si myslím, že toho, tento náš pozmeňujúci návrh ide presne v línii toho a tak, ako som ho uvádzal, môže zlepšiť. Ja sa stotožňujem s tým, čo si povedal na záver, a to je, aby sme možno prikročili k reálnejšiemu preoraniu, alebo mali vyššiu ambíciu toho v legislatívnej oblasti nastaviť tie pravidlá, aby sme naozaj sa nasmerovali tam, kde je to vysoké umenie a vytvorili tomu živnú pôdu, a nie sa uspokojovali s priemerom, ale o tom si rozprával dosť. A v tejto miere dúfam, že si vyvrátil akékoľvek pochybnosti o tom, že sa tu deje nejaké politikárčenie, pretože táto téma politické body nezbiera. Snaží sa iba vyjadriť nejakým spôsobom snahu, že aj táto oblasť je dôležitá a mali by sme mať ambíciu urobiť čo najviac pre to, aby to umelecké podhubie generovalo... (Prerušenie vystúpenia časomerom.)
Spišiak, Jaroslav, poslanec NR SR (2024-01-31):
Ďakujem za slovo. Ďakujem za všetky faktické poznámky. Vyjadril by som sa k tým koaličným poznámkam. Vysoko si vážim, že toľko faktických som získal z koaličnej strany a hovorím, že ja som tu hovoril odborne, málo politicky, ja som tu bol jediný, ktorý som možno povedal, že ak spravili chybu, ak išli protizákonne, ak sa to dokáže, tak nech nesú zodpovednosť. A dokonca som povedal, že si ani nezaslúžia, aby sme ich nazývali elitnými, lebo v takýchto vážnych veciach urobiť takéto chyby, to neni elitné. To som povedal. Zároveň pánovi Gašparovi, áno, však som aj navrhol na tom klube, že v tej novele ste mohli radšej, alebo aby ste tam zaviedli presný postup, proces, ako sa má nakladať od začiatku až po koniec s tou spolupracujúcou osobou. Či sa to má natáčať na video, či tam má byť advokát, v akej kancelárii, uzavretej. Proste toto by bolo efektívnejšie presne definovať a potom by bolo jasné, jak sa to robí v rozpore s tým, tak je to hneď nezákonné. Lebo teraz to vyzerá tak, poviem príklad, príklad, ako keby bolo napísané. Policajt môže použiť zbraň. Môže. Ak ju použije nezákonne, potresce sa. Čiže neni tam napísané, ako tú zbraň, za akých podmienok, kedy môže presne použiť, ak to urobí v rozpore s tým, teraz to je v ňom uvedené, tak je automaticky nezákonné použitie. Čiže áno, hovorí sa tam, že dielčie úkony, ale že či sa to môže urobiť dvakrát, trikrát, či môžu ísť za ním do väzby, či nemôžu ísť do väzby, koľkokrát môžu ísť, či musí byť prítomný advokát. Keď sa sám rozhodne, ako im to dá na vedomie. Toto všetko by mohlo byť napísané jednoznačne v tej novele celý postup a potom by sa postupovalo podľa toho. To uznám, že je potrebné to postaviť tak, aby nemohli byť rôzne výklady... (Prerušenie vystúpenia časomerom.)
Laurenčík, Milan, podpredseda NR SR (2021-02-05):
Pán poslanec Ján Richter má ďalšiu faktickú poznámku. Nech sa páči.
Figeľ, Ján, podpredseda NR SR (2014-12-09):
Ďakujem pekne. Teraz dávam slovo spravodajkyni, ktorú určil navrhnutý gestorský výbor pre sociálne veci, pani podpredsedníčke Erike Jurinovej, nech sa páči.
T. Cabaj, podpredseda NR SR: (2009-09-10):
Otázku č. 12 položila taktiež pani poslankyňa Jarmila Tkáčová a adresuje ju ministrovi financií Slovenskej republiky Jánovi Počiatkovi: „Pán minister, ako je zabezpečená starostlivosť o nehnuteľnosti na bývalých štátnych hraniciach s Poľskom, Maďarskom, Rakúskom a Českom?“ Nech sa páči, odpovedajte, pán minister.
Dostál, Ondrej, poslanec NR SR (2024-09-13):
Rokujeme o návrhu, ktorý by sa dal pracovne označiť ako lex Kuffa, a nielen preto by asi bolo vhodnejšie, keby s takým návrhom prišiel rezort životného prostredia, aby teda bolo jasné, že o čo ide a o koho ide, ale aj z hľadiska, z hľadiska toho legislatívneho procesu. A je teda zaujímavé, že opäť s takýmto niečím prichádza skupina poslancov za Slovenskú národnú stranu. Pred malou chvíľou sme diskutovali o iných návrhoch zákonov z dielne poslancov Slovenskej národnej strany, ktorí ešte v januári predložili päť návrhov zákonov, ktoré sa týkali oblasti kultúry a na ktorých okrem vecného obsahu opozícia aj kultúrna obec od začiatku kritizovali, že má ísť o vládne návrhy zákonov, ku ktorým je riadne medzirezortné pripomienkové konanie, ku ktorým má možnosť vyjadriť sa, vyjadriť sa verejnosť. Tam navyše boli v druhom čítaní pridávané rozsiahle pozmeňujúce návrhy, a tak sme dospeli k tomu, že po tom, čo už tri tie návrhy zákonov boli schválené v minulosti, tak teraz tie posledné dva, predkladateľ pán Michelko povedal, že už stačilo, už nebude postupovať tým spôsobom, že sa tam budú dávať rozsiahle pozmeňujúce, pozmeňujúce návrhy, tak sme sa tu tak nádejali na nejaké zvýšenie politickej kultúry. No a teraz tu máme opäť návrh zákona, ktorý bude mať, jednak je účelový, dobre, to je jedna vec, ale bude mať ďalekosiahle, ďalekosiahle dopady a opäť nie je daný do legislatívneho procesu štandardnou legislatívnou formou. Čo by sa stalo, keby s takýmto návrhom prišlo ministerstvo, okrem toho teda, že by to lex Kuffa viac bilo do očí ako takto?
Hladký, Pavol, poslanec NR SR (2011-07-08):
Pán predseda, prosím, dajte hlasovať o bodoch 2, 3 a 4 zo spoločnej správy spoločne s odporúčaním gestorského výboru schváliť.
V. Tomanová, ministerka práce, sociálnych vecí a rodiny SR: (2008-03-27):
Vládny návrh zákona mení formu doteraz poskytovaného náhradného výživného ako bežnej sociálnej dávky na preddavkovú formu poskytovania a zavádza polročné prehodnocovanie poskytovania náhradného výživného. Návrh zákona zároveň odbremeňuje poberateľa o pravidelné dokladovanie skutočností rozhodujúcich na nárok na náhradné výživné, a to tým, že ukladá Úradu práce sociálnych vecí a rodiny, aby si doklady potrebné na preskúmavanie trvania nároku zabezpečil sám v rámci dokazovania. V záujme predchádzania stavu hmotnej núdze detí návrh zákona rozširuje okruh osôb o siroty, ktorých výška sirotských dôchodkov nedosahuje sumu minimálneho výživného podľa zákona o rodine, alebo ktorým nevznikol nárok na sirotský dôchodok. Výraznou navrhovanou zmenou oproti súčasnému stavu je zmena v úprave zániku návrhu nároku na náhradné výživné. Podľa súčasnej právnej úpravy na zastavenie poskytovania náhradného výživného postačuje úhrada akejkoľvek sumy povinným a následne oprávnená osoba sa musí opätovne domáhať plnenia vyživovacej povinnosti. Tento spôsob je nevyhovujúci na riešenie situácie oprávnenej osoby. Vládny návrh zákona nenavrhuje ukladanie penále pri splácaní náhradného výživného, a to z dôvodu takmer nulovej vymožiteľnosti pohľadávky, pretože vo väčšine prípadov ide o občanov bez finančných prostriedkov alebo o poberateľov dávky v hmotnej núdzi alebo ide o cudzích štátnych príslušníkov žijúcich mimo územia Slovenskej republiky a vymáhanie výživného z cudziny je prakticky nemožné. Vzhľadom na veľký rozsah zmien a doplnení súčasnej právnej úpravy sa prekladá návrh nového zákona o náhradnom výživnom. Ďakujem za pozornosť.
P. Hrušovský, predseda NR SR: (2004-03-05):
E. Rusnáková, poslankyňa: Pani poslankyňa, vy viete a určite si to pamätáte, že tento návrh je v parlamente druhýkrát. A ja viem, že tento návrh opätovne neprejde. To, čo z vášho vystúpenia chcem podporiť, je to, že treba navodiť inú situáciu. A tá iná situácia sa navodzuje napríklad aj tým, ako sa rokuje v parlamente. Navodzuje sa tým, ako poslanci o tejto téme rokujú. Ja mám pocit, že toto nie je dôstojné rokovanie a to mi na tomto celom vadí, pretože poznámky, ktoré zosmiešňujú predrečníkov, nie sú vhodné parlamentného rokovania. Ja sa predsa musím vždy vedieť povzniesť nad to, či niekto s niečím súhlasí, alebo nie. Táto téma je jedna z mála, ktorá, žiaľ, vyvoláva isté pobavenie v parlamente a zaslúžila by si vážne rokovanie. Lebo tá téma je toho hodna. Ďakujem pekne.
Danko, Andrej, predseda NR SR (2019-03-29):
Pani poslankyňa Zemanová, nech sa páči.
Figeľ, Ján, podpredseda NR SR (2013-09-10):
Nech sa páči, Anton Martvoň.
Bugár, Béla, podpredseda NR SR (2019-09-10):
Nech sa páči, prezentujme sa a hlasujme. (Hlasovanie.) Prítomných 146 poslancov, za 133, proti 1, zdržalo sa 12 poslancov. Konštatujem, že návrh sme schválili. Teraz prosím pána poslanca Senku, aby uviedol hlasovanie v prvom čítaní o vládnom návrhu zákona o finančnej podpore činnosti cirkví a náboženských spoločností (tlač 1597).
Baláž, Radovan, poslanec NR SR (2016-11-29):
Pán predsedajúci, ďalší pozmeňujúci návrh podala pani poslankyňa Pfundtner. Dajte, prosím, hlasovať o tomto pozmeňujúcom návrhu.
Sulík, Richard, predseda NR SR (2010-12-15):
Prosím, hlasujte teraz. (Hlasovanie.) Prítomných 142 poslancov, hlasovalo 136 za, 1 proti, 5 sa zdržalo. Národná rada pridelila tento návrh zákona výborom, určila gestorský výbor a príslušné lehoty výborom na jeho prerokovanie. Pani poslankyne, páni poslanci, máme 12.00 hodín. (Ruch v sále.) Ďakujem pekne, pán Stanko, o 17.00 hodine. Nie, končíme o dvanástej, tak či tak nestihneme všetky hlasovania, o 14.00 hodine pokračujeme: Máme ešte tri body v rozprave, a to jednu petíciu, jedno uznesenie Národnej rady k vykonávaniu toho zákona o poslaneckých platoch a vrátený zákon prezidentom. Hlasujeme o 17.00 hodine, máme približne 9 hlasovaní alebo 10 teraz a ešte tie tri a dovoľte mi zopakovať moje pozvanie tesne po hlasovaní, ihneď po hlasovaní po 17.00 hodine v poslaneckom salóne, nie v bufete, ako som pôvodne vravel, na pohárik šampanského na ukončenie tohtoročnej sezóny a zajtra si už, teda zajtra si už necháme iba mimoriadnu schôdzu k diaľniciam, ktorá začína, tak ako bolo pôvodne plánované, o 9.00 hodine ráno. Ďakujem vám pekne. Prepáčte mi, máme ešte, prepáčte mi, ešte vás poprosím o chvíľku strpenia. Pán poslanec Jarjabek.
Zajac, Pavol, poslanec NR SR (2014-09-18):
Ďakujem pekne, pán predseda. V zmysle § 24 ods. 5 rokovacieho poriadku navrhujem v mene poslaneckých klubov KDH, MOST-u – HÍD, SDKÚ – DS a OĽaNO do programu schôdze zaradiť body programu, ktoré ste pri schvaľovaní programu tejto 37. schôdze v rozpore s rokovacím poriadkom vyradili. Jedná sa o nasledovné parlamentné tlače: tlač 1138, tlač 1101, tlač 1095, tlač 1104 a tlač 1151. Dôvodom na vyradenie týchto bodov boli blížiace sa – údajne podľa navrhovateľky – blížiace sa komunálne voľby. Na tejto schôdzi ale viacerí vládni poslanci, ktorí kandidujú na primátorov a starostov, navrhujú body, ktoré súvisia nejakým spôsobom s komunálnou politikou. Sme presvedčení, že v Národnej rade nastala cenzúra, kde sa cenzurujú, čo súvi... (Prerušenie vystúpenia časomerom.)
Bugár, Béla, podpredseda NR SR (2017-04-07):
Na vystúpenie pána poslanca s faktickými poznámkami piati. Končím možnosť sa prihlásiť. Pán poslanec Vašečka.
Kresák, Peter, poslanec NR SR (2016-10-25):
V takom prípade, pán predsedajúci, dajte, prosím, hlasovať o návrhu zákona ako o celku s odporúčaním gestorského výboru tento vládny návrh schváliť.
M. Dzurinda, poslanec: (2007-12-04):
Po ďalšie. Naozaj prejedáte. Ako inak nazvať fakt, keď viacej navyšujete na zvieratá, ako navyšujete na deti? Prejedáte výborne zdedenú ekonomiku. Aj malé dieťa veľmi dobre vie, že vďaka reformám ste zdedili ekonomiku vo vynikajúcom stave. No ale aké sú čerstvé tendencie? Ako kolega Frešo hovorí, no rastú ceny v obchodoch, a to nielen chleba. Všimli ste si, pán predseda parlamentu, že prvýkrát po vyše dvoch rokoch v III. štvrťroku Štatistický úrad Slovenskej republiky vykázal po prvýkrát opäť nárast miery nezamestnanosti? Však za vás začína práce ubúdať, a nie pribúdať. Aká ste vy ľavica? No a napokon by som chcel povedať ešte toľko, že neprijali ste jediný program na znižovanie chudoby, neprijali ste jediný program na znižovanie regionálnych rozdielov a ani na exodus mladých ľudí. Takže to vaše vystúpenie bolo nepravdivé.
B. Bugár, podpredseda NR SR: (2003-10-30):
S. Zubo, poslanec: Ďakujem. Pán minister, ja nespochybňujem vaše úprimné slová, ktoré tu boli dané. Ale samotná otázka, keď ste počuli jej obsah, videli ste, že ani tak nekonštatuje súčasný stav, ale vidí nebezpečenstvo do budúcnosti. Pretože zákony, ktoré sú predložené z oblasti školstva, zakladajú riziko, že pri prenose kompetencií zo štátu na obce a zriaďovateľské právomoci jednotlivým obciam, keď prídu, je tu reálne nebezpečenstvo, že budú postupne jednotlivé materské školy v našich dedinách zanikať. Taký je fakt, taká je skutočnosť. Nebudú mať finančné zdroje, nebudú mať prostriedky a v rámci šetrenia pre iné, podľa nich dôležitejšie oblasti budú postupne zatvárať materské škôlky. Hovorili ste, že zaškolenosť je pomerne vysoká. No záleží, všetko je relatívne. Ak to porovnáme s tým, čo bolo do roku 1989, tak môžeme tvrdiť, že je nízka. Pretože je nižšia, ako bola do roku 1989. Je tu obrovské nebezpečenstvo ešte aj v tom smere, že dochádza k určitej diskriminácii detí rodičov, ktorí pracujú a potrebujú tie deti niekde umiestniť v nádeji a v dobrej viere, že o deti je postarané. Ako môže pracujúca matka spokojne pracovať a vytvárať hodnoty, pokiaľ si nie je istá tým, že o jej decko je postarané. To je jedna stránka veci. Strácajú sa, ak príde k znižovaniu počtu materských škôl, talenty. Koľko talentov zanikne len preto, že v nerovnakých sociálnych podmienkach budú deti vyrastať, a ten nárast, tá strata vedomostí, ktorými budú poznačené, keď budú prichádzať do prvého ročníka, ich poznačí na celý život. A bude strácať nie konkrétna rodina, ale ... (Čas určený na doplňujúcu otázku uplynul.)
Pellegrini, Peter, predseda NR SR (2014-12-09):
Prezentujme sa a hlasujme o pridelení tohto návrhu výborom. (Hlasovanie.) Prítomných 135 poslancov, za hlasovalo 134, nehlasoval 1. Tento návrh sme schválili. Budeme pokračovať hlasovaním o návrhu skupiny poslancov na vydanie zákona o lobingu, tlač 1223. Poprosím pani poslankyňu Pfundtner, aby uviedla hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona o lobingu a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 1223.)
Žiga, Peter, minister životného prostredia SR (2014-03-20):
Tak určite pri uplatňovaní či už tuzemskej alebo aj európskej legislatívy my musíme po počítať aj s doložkou vplyvov. V rámci doložky vplyvov určite počítame aj s navýšením, respektíve zohľadnením tejto novej legislatívy pri či už materiálnom, technickom alebo personálnom vybavení príslušného orgánu štátnej správy, ktorá dozerá na daný výkon štátnej správy. V tomto prípade to bude Slovenská inšpekcia životného prostredia. My sme aj v súvislosti s niektorou legislatívou, ktorá sa týka napríklad IPKZ, urobili už opatrenia na navýšenie príslušných počtov. A keď bude potrebné pri aplikácii a uplatňovaní tejto smernice navýšiť, respektíve nejako racionalizovať prácu SIŽP, budeme v tom od 1. 1. 2016 postupovať takto. Ďakujem.
Laššáková, Jana, podpredsedníčka NR SR (2014-10-21):
Teraz dávam možnosť prihlásiť sa do rozpravy ústne. Do rozpravy ústne sa hlási desať pánov poslancov, pán poslanec Poliačik, Simon, Mikloško, Kadúc, Viskupič, Nicholsonová, Horváthová, Kuffa. Deviaty je kto? Desiaty je Fronc. Takže Poliačik, Simon, Mikloško, Kadúc, Viskupič, Nicholsonová, Kuffa, Petrák a Fronc. Je posledný, áno? Pán poslanec Petrák je deviaty? Áno, dobre, končím, takže končím možnosť prihlásiť sa do rozpravy ústne. Nech sa páči, pán poslanec Poliačik.
Danko, Andrej, predseda NR SR (2017-09-05):
Ďakujem. Mám v písomnej podobe predmetný návrh. Pani poslankyňa Grausová, nech sa páči.
Laššáková, Jana, podpredsedníčka NR SR (2012-05-03):
Pán poslanec Mamojka.
M. Číž, podpredseda NR SR: (2007-06-19):
Otváram všeobecnú rozpravu. Do rozpravy som nedostal opäť žiadnu písomnú prihlášku, preto sa pýtam, kto sa do rozpravy chce prihlásiť ústne? Pokiaľ nikto, uzatváram možnosť podania ústnych prihlášok do rozpravy a vyhlasujem všeobecnú rozpravu za skončenú. Ďakujem navrhovateľovi, ako aj spravodajcovi a prerušujem rokovanie o tomto bode programu. Vážené kolegyne, kolegovia, pokračujeme prvým čítaním o vládnom návrhu zákona o ochrane pred uplatňovaním exteritoriálnych účinkov právnych predpisov tretích krajín . Tento vládny návrh zákona ste dostali ako tlač 311 a návrh na pridelenie výborom je v rozhodnutí predsedu č. 310. Opäť poprosím pána ministra hospodárstva Ľubomíra Jahnátka, aby tento vládny návrh zákona uviedol.
Šeliga, Juraj, podpredseda NR SR (2020-05-19):
Ďakujem pekne. S reakciou na vaše vystúpenie pani poslankyňa Kozelová. Nech sa páči.
Zmajkovičová, Renáta, podpredsedníčka NR SR (2013-03-21):
S faktickými poznámkami pani poslankyňa Jurinová, Kaník, Kuffa, uzatváram možnosť prihlásiť sa s faktickou poznámkou. Pani podpredsedníčka Jurinová.
Pellegrini, Peter, podpredseda NR SR (2020-07-10):
Vážené panie poslankyne, vážení páni poslanci, otváram štvrtý rokovací deň 9. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Galis, Habánik, Hlinka, Karahuta a pani poslankyňa Vaľová. Budeme pokračovať v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti (tlač 154). Prosím teraz pani poslankyňu Annu Záborskú, aby zaujala miesto určené pre navrhovateľov, a pani spravodajkyňu z výboru pre zdravotníctvo poslankyňu Moniku Kaveckú, aby zaujala miesto určené pre spravodajcov. Ďalší v poradí z ústne prihlásených rečníkov do rozpravy je pán poslanec Richard Vašečka, ktorému teraz odovzdávam slovo, po ňom sa pripraví pán poslanec Štefan Kuffa. Nech sa páči, pán poslanec, máte slovo. (Pokračovanie rozpravy o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 154.)
Hrnčiar, Andrej, podpredseda NR SR (2019-09-13):
Pani poslankyňa Kaščáková.
Kamenický, Ladislav, poslanec NR SR (2020-07-07):
Ďakujem pekne. Začnem veľmi rýchlo odzadu. Pán Kazda, zapamätajte si, začiatkom tohto tisícročia Slovenská republika zaplatila 11 % HDP za sanovanie slovenských bánk. Vy hovoríte, že nech sa sanujú samy. Ja som zvedavý čo urobia, ak budú mať problémy, že prídu zase za štátom. Vy ste, idete zrušiť, zrušiť nejakú rezervu, vankúš, ktorú sme mali na to, aby sme ich sanovali. Mohlo nám to pomôcť, ale, dobre, berem. Nehovorte o ľavicovom a pravicovom pre... Viete, k čomu, čomu smeruje pravicové riadenie krízy? Ja vám poviem k čomu, k nezamestnanosti, pán Kazda. To, čo tu povedal, ja si vážim aspoň to, že, nie je tu pán minister, na rozdiel od mnohých vás sa tu vyjadril úplne konkrétne k veciam, ktoré som hovoril. A hovoril napríklad o Keynesovi. Viete, kedy sa používa keynesiánska filozofia? Práve v krízach. Tam nefungujú tie vaše pravicové pravidlá. Treba sa preinvestovať k tomu, aby sme dosiahli hospodársky rast. O tom je keynesiánska filozofia, naštudujte si to. K pánu Pročkovi, Žiakovi sa nebudem vyjadrovať, lebo by som čakal skôr odbornú debatu. Ja by som rád, keby tu vystúpili a dali takisto 30-minútovú reč a mohli by sme to počúvať. Rád sa k tomu vyjadrím. Trošku na prekvapil pán Kremský, ktorý sa venuje zjavne len burčiaku, lebo tomu rozumie. Čo sa týka, ste predseda fina... hospodárskeho výboru a miesto toho, nejakých argumentov, tu používate osobné útoky. Ste členom finančného výboru, tam by som očakával, že budete oveľa aktívnejší. Ďakujem pekne za toto. Ďalšia vec. Ďakujem pani Halgašovej, odborná odpoveď, hej, to si vážim. Môžme sa o tom baviť. Ďakujem pánu ministrovi za to, že povedal, že si sadne s opozíciou, že budeme sa baviť o týchto veciach, o ďalšom balíku, aby to išlo v normálnom legislatívnom konaní. Čo sa týka pána Linharta, predaj z dvora... (Prerušenie vystúpenia časomerom.)
Grendel, Gábor, podpredseda NR SR (2022-05-04):
Pán poslanec Suja, môžete reagovať na faktickú poznámku.
Počiatek, Ján, minister dopravy, výstavby a regionálneho rozvoja SR (2012-07-26):
Ten grafikon je alebo plán, platiť má tento nový grafikon od 9. decembra. Určite ešte budeme intenzívne rokovať, dokým sa dostane definitívne do platnosti, a ja vám garantujem, že budem určite počúvať všetky racionálne argumenty, najmä zo samospráv, pretože tie najviac za toto bojujú, čo je legitímne, a keď sa ukáže, že tie spojenia majú zmysel, tak určite ich rušiť nebudeme. Ale na druhej strane si tiež treba uvedomiť, že nie je možné prevádzkovať také spojenia, o ktoré samotní cestujúci nemajú záujem, a častokrát je to možno len nejaký, nejaká iná politická argumentácia miestnej samosprávy a nie, nie prejav nejakého skutočného záujmu cestujúcich. Ďakujem.
Blanár, Juraj, podpredseda NR SR (2021-04-01):
Pán poslanec Beluský, môžete reagovať na faktické poznámky.
Hort, Milan, podpredseda NR SR (2011-05-24):
S faktickými poznámkami na vystúpenie pána poslanca Mikolaja sa prihlásili Peter Osuský, Rafael Rafaj, Dušan Jarjabek, Ľudovít Kaník, Juraj Blanár, Gábor Gál, Štefan Zelník, celkom sedem pánov poslancov. Uzatváram možnosť prihlásiť sa s faktickou poznámkou. Slovo má pán poslanec Peter Osuský. Nech sa páči.
B. Bugár, podpredseda NR SR: (2003-07-03):
Otváram rozpravu o tomto bode programu. Ako prvý sa hlási pán spravodajca. Pýtam sa, kto sa hlási ešte ústne do rozpravy, keďže nemám žiadnu písomnú prihlášku. Pán poslanec Malchárek, pán poslanec Madej a pán poslanec Hanzel. Končím možnosť sa prihlásiť ústne do rozpravy k tomuto bodu. Nech sa páči, pán poslanec Ladányi, ako spravodajca a ako prvý. L. Ladányi, poslanec: Ďakujem za slovo, pán predsedajúci. V mene skupiny 15 poslancov podávam pozmeňujúci návrh ohľadom účinnosti zákona. Tento zákon nadobúda účinnosť 1. augusta 2003. Pôvodne tam bolo 1. júla a vzhľadom na prerokovanie to nie je možné.
Šuca, Peter, poslanec NR SR (2014-03-19):
Ďakujem pekne za slovo. Pán predseda, dajte, prosím, hlasovať o návrhu uznesenia Národnej rady Slovenskej republiky k návrhu na vyslanie príslušníkov ozbrojených síl Slovenskej republiky do vojenskej operácie ISAF v Afganistane, s ktorým Národná rada Slovenskej republiky vyslovuje súhlas.
Krajniak, Milan, minister práce, sociálnych vecí a rodiny SR (2022-05-24):
Ďakujem, pán podpredseda. Vážené dámy a páni, situácia, agresia na Ukrajine spôsobila, samozrejme, to, že množstvo Ukrajiniek s malými deťmi našlo dočasné útočisko na Slovensku a napriek tomu, že by chceli pracovať, tak často nemajú tú možnosť, pretože nemajú kam svoje malé deti umiestniť, pretože na Slovensku je dlhodobo známe, že máme problém s miestami v jasliach a v škôlkach. Preto sme sa rozhodli tento problém riešiť takým spôsobom, aby sme uľahčili životnú situáciu nielen Ukrajinkám, ale aj občanom Slovenskej republiky, ktorí žijú v regiónoch, kde majú problém umiestniť dieťa do jaslí alebo do škôlky, a to takým spôsobom, že umožníme zriadenie tzv. detských skupín. Detské skupiny umožnia napríklad mamičke, ktorá má jedno vlastné dieťa, aby mohla opatrovať aj deti svojich priateľov, príbuzných, susedov, známych, a to v počte maximálne štyri. Čiže aby som to povedal na praktickom príklade, ak má mamička jedno dieťa, môže vlastne mať v detskej skupine tri ďalšie deti, ak má tri vlastné deti, môže mať v detskej skupine maximálne jedno ďalšie dieťa. A umožňujeme takýmto spôsobom, aby tie mamičky, ktoré takýmto spôsobom zveria do tej starostlivosti svoje dieťa, poberali aj príspevok na starostlivosť, a to maximálne do výšky 160 eur mesačne. A toto bude môcť byť pre tú mamičku, ktorá sa bude starať nielen o vlastné dieťa, ale aj o deti svojich susedov, priateliek, mohla poberať, mohlo to byť pre ňu aj vlastne prilepšením si a zárobkovou činnosťou. Ako som už povedal, je to možné pre deti do piatich rokov, čiže do momentu, kým dieťa má nastúpiť na povinnú predškolskú dochádzku, a takýmto spôsobom chceme vlastne uľahčiť život nielen Ukrajinkám, ale aj všetkým občanom Slovenskej republiky. Ďakujem vám za podporu tohto zákona.
Kondrót, Maroš, poslanec NR SR (2014-12-12):
Ďakujem pekne. Tak pán poslanec Lipšic, v podstate ten nereagoval na mňa okrem prvej vety, ináč viedol monológ s pánom ministrom. Dobre, možno si z toho pán minister niečo vyberie. Martin Fronc hovorí, že Bratislava – Košice. No, keby ste to nestopli, tak netvrdím, že by už bola vybudovaná, tie diaľnice, ale mohli by sme byť o kus ďalej, netvrdím, že by to bolo. Môžme aj anjelským hlasom spievať, či pán minister, či ja, či kto, myslím, že vás nepresvedčíme, lebo argumenty, ktoré pán minister dal, sú podľa mňa jasné, neviete ich vyvrátiť. A aké úspechy? No v 2011 mínus 55 mil. euro, v 2013 plus 75 mil. v šestnástich firmách, ktoré patria pod rezort pána ministra. Čo chcete viac? Ďakujem pekne.
Paška, Pavol, predseda NR SR (2013-09-10):
Poprosím do zápisu. Pán poslanec Zajac, nech sa páči, máte slovo v rozprave.
Karahuta, Jaroslav, poslanec NR SR (2022-06-29):
Ďakujem pekne, iba jednou vetou. Mňa mrzí ten záver, záver tejto, tohto bodu, pretože toto nebolo, nebol priestor, nebolo to o potravinách, to bola otázka osobných útokov alebo atakov, alebo bohvie, nejakých nedorozumení, neviem, nepoznám ten váš osobný spor. Ja som odišiel asi na hodinu a pol a aby ste vedeli, hodinu a pol som riešil zvýšenie predaja jahňaciny do obchodov, zvýšenie produkcie jahniat. Podarilo sa mi o 30-tisíc zvýšiť počet jahniat na Slovensku aj vďaka tomu, že sústavne na to tlačím. A mňa len mrzí to, že to bol, aj keď som bol napadnutý, že to bolo, že politicky som útočil, nebolo to politické, ja som používal fakty, že sme sa málo venovali potravinám, viac sa venovali osobným útokom a takýmto invektívam. Takže ja za seba, ja za seba určite nepodporím odvolanie pána ministra Vlčana. Sme v situácii, kedy, kedy musíme ozaj už ten rok a pol do tých volieb zastabilizovať celú situáciu poľnohospodárstva, hlavne my musíme, alebo odovzdali sme v priebehu týchto dní strategický plán, treba ho rozbehnúť a musíme rozbehnúť ten strategický plán od nového roku tak, aby nedopadol tak ako strategický plán 2014 – 2020. Ďakujem pekne.
Svrček, Miloš, poslanec NR SR (2021-03-31):
Ďakujem pekne za slovo, pán predsedajúci. Pán predseda výboru, ďakujem za tvoje vystúpenie. Som aj rád, že takto sa ešte precizuje tento poslanecký návrh. Počuli sme tu aj z úst viacerých kolegov, že čo je hlavným problémom, tým problémom dnešných samospráv, ale hlavne nás ľudí, ktorí ideme z domu do práce alebo niekam do mesta, že nám vadí ten vizuálny smog a dlhé rady bilbordov a tiahnuce sa do výšky, megabordy. Je to určite veľký problém. Doteraz sme boli zvyknutí aj na to, že hlavným problémom aj zo strany štátu, zo strany kompetentných orgánov bola slabá a neefektívna regulácia tohto problému, zanedbávanie tejto veci vo verejnom priestore. No a výsledkom toho je to, ako si aj ty spomínal, že zo strany samospráv sú tu už niektoré opatrenia, ktoré, ktoré v podstate majú riešiť tento problém, a preto sa chystajú aj do budúcna zaviesť niektoré samosprávy, ako si spomínal, dane z vonkajšej reklamy. Čiže tu už je vidno v podstate aj ten hnev tých samospráv, že zo strany štátu nedochádzalo k tej regulácii, ako malo. A preto aj vítam túto poslaneckú iniciatívu, aby došlo k riešeniu tohto problému. Myslím si, že určite aj viacerí z nás súhlasia s tým, aby bolo zastavené, boli zastavené kroky ako privatizácia verejného priestoru. Takže ďakujem pekne za túto iniciatívu.
Kotleba, Marek, poslanec NR SR (2022-12-02):
Tým, že sa zvyšujú tie limity na tie vozidlá, ja tomu absolútne nerozumiem, pretože tak, aby sme nemuseli zvyšovať limity a náklady ostali ešte nižšie, tak absolútne nerozumiem, prečo tie samosprávy nevyužívajú alternatívne palivá. Pretože nabiť si elektrické vozidlo z uhoľnej elektrárne je absolútny ekologický nezmysel a je to tzv. ekologický terorizmus. A ďalšia vec je, ako to tie samosprávy celé obišli, pretože limity, ktoré sú zavedené a musia spĺňať, tak urobili to, že nenakupovali žiadne motorové vozidlá, ale urobili jednoduchú vec. Vozidlá zobrali na operatívny leasing, ktorý je mnohokrát drahší, a vozidlá si vedeli kúpiť aj nie obyčajné pre referentov, ale aj pre seba a pre vedenie a tie autá, ktoré, ktoré mali, boli mnohokrát desaťnásobne drahšie ako tie, ktoré používali referenti.
Kuffa, Štefan, poslanec NR SR (2014-09-18):
Politické procesy u nás, a nielen u nás, zničili mnohé ľudské, ľudské osudy a mnohé rodiny. Rovnako aj násilná kolektivizácia, ktorá tuná bola, dodnes sa nevieme z toho vymotať. Je to ešte naozaj na veľmi dlho. Ja som si kedysi po revolúcii myslel, že je to 15-20 rokov, ale je 25 rokov, ja si myslím, že ešte aj 25 rokov bude potrebných na to, aby sa mnohé veci tuná zmenili. To obdobie druhej svetovej vojny, ja som nechcel zachádzať tak ako do hĺbky, ale spomínam si, dobre, tak spomeniem teraz dodatočne ešte, ak dovolíte, z vlastnej rodiny našu starú mamu, babku. Keď mi volala hlavná sestra z Liptovského Mikuláša z nemocnice, pýtala sa ma na pôvod a na starú mamu. Identifikovala ma a hovorí, že: „Pán Kuffa, ale vaša stará mama zachránila našu mamu. Našu mamu zachránila v druhej svetovej vojne, keď ju ukryla.“ Oni boli Židia, hej, bola to židovská rodina. Naše mesto bolo multikultúrne a multinárodnostné v časoch ešte aj v druhej svetovej vojne, tesne aj po vojne. Ale u nás boli deportovaní Nemci napríklad, hej, vyhnaní boli z toho. A tam žili dlhé, dlhé roky a myslím si, že tí ľudia naozaj nažívali v takej láske aj takej úcte. Dnes to už, by som povedal, že to veľmi chýba. Obdobie druhej svetovej vojny pripomeniem ešte ďalší momentom z našej rodiny. Teta Mariška, to bola babkina sestra, ktorá zachránila zase partizánov, ktorí boli zajatí v našom hrade, mestskom hrade, v časoch druhej svetovej vojny. Vydala tam falošné doklady, tak by som to tak povedal, ale podarilo sa jej zachrániť týchto partizánov. Títo ľudia, obyčajní ľudia, jednoduchí, boli ochotní riskovať svoje vlastné životy, vlastné životy, aby zachránili tých druhých. Nebola taká nenávisť, ako sa veľakrát to v médiách pertraktuje a spomína. Tí ľudia dokázali spolu žiť, vedeli si pomôcť. Dnes tá solidarita veľmi... (Prerušenie vystúpenia časomerom.)
R. Rafaj, poslanec: (2009-04-16):
Ale čo mi na tom prekáža, je akýsi závan medzigeneračnej nevraživosti, ako tu už aj mnohí kolegovia namietali, voči dôchodcom. My tiež budeme o istý čas dôchodcovia a mám pocit, že tento návrh je ako keby naozaj zastavený v čase. Keby som si pomohol ešte inou asociáciou, tak by som povedal na margo istého poľského filmu, že toto tu je politická sexmisia, ktorú nemusím. Rovnako nemusím účelovo triediť spoločnosť na akési voličské kasty, kde všetkým nám je jasné, že keby tento návrh prešiel, tak by došlo k zneužívaniu rodín a samotných detí na rukojemnícku propagandu  jednotlivých politických strán. Možnože ste si, konzervatívni demokrati, urobili nejaký prieskum verejnej mienky a toto je jediná cesta pre vás, ako sa dostať do budúceho parlamentu. Ale skúste možno pouvažovať o iných formách. A pokiaľ vás trápi budúcnosť, nuž, Slovenská národná strana napríklad prišla a realizuje program byty pre mladé rodiny, myslím si, že toto je schodnejšia cesta.
Matovič, Igor, poslanec NR SR (2011-07-07):
Pán poslanec Kaliňák, povedal si, že, citujem, nikdy som sa v tomto parlamente nehanbil, až potom, ako ste do parlamentu sa dostali vy. Inač som v podstate veľmi rád (Reakcie z pléna.), alebo SaS, a myslel si, pozeral si na mňa, určite si myslel mňa. (Smiech v sále.) Ja sa k tomu priznávam. (Smiech a potlesk. Prerušenie vystúpenia predsedajúcim.)
Karas, Daniel, poslanec NR SR (2024-09-11):
Ďakujem pekne za slovo, pán predsedajúci, vážený pán predsedajúci. V súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval Výbor Národnej rady pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhuje Výbor Národnej rady pre financie, navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
Laurenčík, Milan, podpredseda NR SR (2022-02-08):
... páni poslanci sa nevedia správať. Pán poslanec Kotleba, vy ste vykázaný.
Laurenčík, Milan, podpredseda NR SR (2021-10-06):
Ďakujeme. Na vaše vystúpenie evidujem sedem faktických poznámok. Končím možnosť prihlásiť sa. Ako prvá vystúpi pani poslankyňa Monika Kozelová, nech sa páči.
Figeľ, Ján, podpredseda NR SR (2015-09-25):
Týmto sme absolvovali všeobecnú rozpravu, vyhlasujem ju za skončenú. Pán navrhovateľ, chcete sa vyjadriť? Nech sa páči.
Grendel, Gábor, podpredseda NR SR (2021-02-25):
Pán poslanec Kuriak ako posledný s faktickou poznámkou.
Jurinová, Erika, podpredsedníčka NR SR (2013-10-24):
Pán poslanec Sulík.
Grendel, Gábor, podpredseda NR SR (2021-12-07):
Môžte potom ešte reagovať s faktickou na faktické poznámky, ktorých je deväť. Takže končím možnosť prihlásiť sa s faktickými poznámkami. Nech sa páči, pán poslanec Tomáš Taraba.
Zahorčák, Viliam, poslanec NR SR (2024-04-17):
Vážený pán predsedajúci, v rozprave nevystúpil žiaden poslanec. Pán predsedajúci, nakoľko nebol podaný žiaden pozmeňujúci a doplňujúci návrh, dajte, prosím, hlasovať o bode zo spoločnej správy s odporúčaním gestorského výboru schváliť.
Laššáková, Jana, podpredsedníčka NR SR (2015-04-24):
Na vystúpenie pána poslanca s faktickými poznámkami páni poslanci Raši, Baláž, Jarjabek, Kuffa. Končím možnosť prihlásiť sa s faktickými poznámkami. Nech sa páči, pán poslanec Raši.
Osuský, Peter, poslanec NR SR (2014-11-09):
Ďakujem pekne, pani predsedajúca. Táto schôdza má aspoň pre niekoho nejaký zmysel. Napríklad vďaka nej sa kolega Martvoň dozvedel, koho nominantom je JUDr. Straka v správne rade. Keďže tam boli samí nominanti opozície, tak bolo ťažko uhádnuť, ktorý bude tým nominantom SMER-u, no teraz to má aspoň jasné. Inak, pokiaľ ide o patetickú výzvu premiéra, ktorého odvolávame, aby mu ľudia nahlasovali korupciu, chápem to ako výpomoc kolegom právnikom z preťaženej prokuratúry, pretože tá musí písať jeden a polstranové zdôvodnenia doktorovi Suchánkovi, prečo sa to nedá vyšetrovať. A tak je to lepšie potom poslať priamo premiérovi, lebo ten s tým naloží vysoko aktívne. Takže v tomto zmysle je to, ako spievali Beatles: „With a Little Help from My Friends.“. A pokiaľ by som ešte mohol povedať jedno, bola tu debata o predsedovi Najvyššieho kontrolného úradu, ktorý nie a nie prejsť. Chcem povedať, že v rámci tejto situácie sa, by som povedal, uvoľnením zodpovedného člena správnej rady objavila pre túto funkciu veľmi vhodná kádrová rezerva. Myslím si, že JUDr. Straka by bol takmer ideálnym kandidátom na predsedu Najvyššieho kontrolného úradu. A keďže je  t. č. kádrovo neobsadený, bolo by škoda nevyužiť jeho prirodzené danosti.
Číž, Miroslav, poslanec NR SR (2018-11-30):
Veľmi ma mrzí, rád by som dal faktickú poznámku, ale za vedenia pani podpredsedníčky pravdepodobne svoje elementárne poslanecké práva uplatniť nemôžem a s vami, pani podpredsedníčka, absolútne nemám záujem ísť do konfliktu. Pohŕdam takýmto typom politickej práce.
P. Paška, predseda NR SR: (2009-10-22):
(Hlasovanie.) 141 prítomných, 87 za, 54 sa zdržalo. Sme v treťom čítaní . Otváram rozpravu. Pán poslanec Pásztor, je to, chcete do rozpravy? Nie, je to omyl. Takže vyhlasujem rozpravu za skončenú. Pán spravodajca.
Pellegrini, Peter, predseda NR SR (2015-02-13):
Hlasujeme o návrhu uznesenia pána poslanca Kadúca. (Hlasovanie.) Prítomných 113 poslancov, za hlasovalo 38, proti bolo 61, zdržalo sa 14. Návrh sme neschválili.
Kadúc, Miroslav, poslanec NR SR (2015-01-29):
Ďakujem veľmi pekne, pán minister, že ste vystúpili. Ja som aj tak teda v nejakej logickej súčinnosti nezachytil, ako sa vylepší tá situácia tých dôchodcov alebo tých, čo budú poberať ten dôchodok. Keď ste sa to aj pokúšali povedať v nejakých číslach, má to byť v dôvodovej správe, áno, v dôvodovej správe, to hovorí rokovací poriadok a legislatívne pravidlá. Tam to má byť. Tak sa vás ešte raz pýtam, ak ľudia vystúpia z II. piliera, o koľko sa týmto ľuďom zvýši ich dôchodok? Však povedzte to. Kde beriete garanciu, že štát im vyplatí viac ako z II. piliera? Kde ju beriete? Veď dnes Sociálna poisťovňa hospodári tak, že je skoro miliarda sekera, skoro miliarda sekera, mínus, mínus Hospodári zle. O pár desiatok rokov bude situácia v spoločnosti úplne iná. Bude väčšina dôchodcov ako ľudí v produktívnom veku. Bude tak situácia ešte horšia. Kde je tá garancia? Toto mi povedzte a ja potom milerád dám ruku hore alebo zahlasujem za takúto novelu, úplne v pohode. A nesúhlasím s Ľudom Kaníkom, aby sme si sadli ako politici, nie, nech si sadnú odborníci k tomu, a to odborníci z každej sféry. A potom povedzme si to riešenie, tie následky, dajme si nejakú víziu, nejaký fahrplan na 50 rokov. Toto spravme. Vtedy to bude ideálne. Vtedy, nie teraz môžeme povedať: „Zachránili sme vám dôchodky, vážení dôchodcovia.“
B. Bugár, podpredseda NR SR: (2006-03-15):
(Hlasovanie.) Prítomných je 115 poslancov, za 81, proti 18, zdržalo sa 15, nehlasoval 1. Pán spravodajca, bol podaný procedurálny návrh nepokračovať v rokovaní?
Kollár, Boris, predseda NR SR (2021-06-22):
S ďalšou faktickou poznámkou vystúpi pán poslanec Blcháč.
Figeľ, Ján, podpredseda NR SR (2013-05-23):
S ďalšou faktickou poznámkou Ľudovít Kaník. Nech sa páči.
Pellegrini, Peter, podpredseda NR SR (2020-07-23):
Pán minister, ďakujem, že ste sa povenovali aj trochu mne. Len pripomínam, že ja som vo svojom vystúpení sa snažil byť práveže integrálny a korektný a ja som citoval len vyjadrenia pána terajšieho premiéra Matoviča, ktoré spomínal predtým, keď bol opozičný, a čo hovorí teraz, keď je vládny predstaviteľ. Ja som nehovoril o sebe. Aj som na úvod povedal, že nejdem sa porovnávať ja s ním, ale že budem hovoriť len o ňom. A nabudúce spravím, viete čo? Zoberiem si váš príhovor alebo hociktorého iného opozičného poslanca vtedajšieho, prečítam ho bez toho, aby som vás na to upozornil, a potom tu budem sedieť a budem sa rehotať, akú spŕšku nadávok a komentov k tomu dáte. A nebudete ani vedieť, že som možno prečítal práve vaše vyjadrenie, keď ste boli v opozícii. A keď ste už rozprávali o tej pomoci, aký ste exkluzívne rýchly atď. Viete, OČR-ka, PN-ka, to je niečo, čo ste ani nevymysleli. Diagnózu sme dali a jednoducho Sociálna poisťovňa to vyplatila. To nie je žiadne dielo vlády. My keď sme čelili hospodárskej kríze, tak sme sa o tom, ako tú krajinu pozviechať, radili so zamestnávateľmi, s firmami, so zamestnancami, tých, ktorých ohrozovala nezamestnanosť, s akademickou obcou, s rôznymi inštitútmi, ktoré sa venujú ekonomike na Slovensku, a takto sme ju spolu riadili. Žiaľ, vy to robíte halabala, od buka do buka. Ukazujete tu nejaké eurá. Žiaľ, ale musím vám pripomenúť, či sa vám to páči, či nie, odovzdali sme vám krajinu s dvanástym najnižším dlhom v Európe. Odovzdali sme vám krajinu s rekordne najnižšou nezamestnanosťou v histórii krajiny. Odovzdali sme vám krajinu s ekonomickým rastom. A odovzdali sme vám krajinu s rastúcimi reálnymi, nielen nominálnymi mzdami. Som zvedavý, akú krajinu budete vy koncom roka alebo nasledujúce roky odovzdávať niekomu ďalšiemu. Dúfam, že to bude čoskoro. A mrzí ma, že svojej mame ste pridali, lebo mojej mame a môjmu otcovi ste zobrali. Ďakujem.
P. Hrušovský, podpredseda NR SR: (2001-12-04):
(Hlasovanie.) Prítomných je 113 poslancov, za návrh 33, proti 60, zdržalo sa 17, nehlasovali 3. Bod 22 zo spoločnej správy sme neschválili. Ďalší návrh.
Baránik, Alojz, poslanec NR SR (2022-12-02):
Ďakujem pekne, pán predseda. Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Hrnčiar, Andrej, podpredseda NR SR (2017-09-05):
Reakcia na faktické poznámky, pán poslanec Heger.
Žitňanská, Jana, poslankyňa NR SR (2020-06-05):
Vážený pán predsedajúci, prosím, dajte hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
Pellegrini, Peter, predseda NR SR (2015-06-15):
Pán poslanec Jarjabek.
P. Hrušovský, podpredseda NR SR: (2002-06-20):
M. Maxon, poslanec: Pán podpredseda, no nedá sa skúsiť. No na konci volebného obdobia, keď od šéfa Legislatívnej rady vlády počujeme takéto vyjadrenia, tak to akože dvíha adrenalín. Pán podpredseda, nechajte nás autonómne konať, je to naša vnútorná vec. Pri zákone o obaloch nám poviete, že je to nad rámec novely. Ľ. Fogaš, podpredseda NR SR: To nie je pravda. M. Maxon, poslanec: No tak prečo by sme niečo nemohli spraviť priamočiaro a rozhodnúť o tom, prečo by sme to mali robiť takto a spoliehať sa na to, či to vyjde, alebo nevyjde? Okrem toho som sa telefonicky spojil s jedným z predkladateľov a on zásadne nesúhlasí s takýmto postupom.
Ďuriš Nicholsonová, Lucia, podpredsedníčka NR SR (2017-02-07):
Pán poslanec Krajčí do rozpravy, nech sa páči.
Ľ. Kaník, minister práce, sociálnych vecí a rodiny SR: (2004-06-29):
Národný úrad práce uzavrel posledný rok svojej existencie s celkovým zostatkom finančných prostriedkov vo výške 9,99 mld., v rámci ktorého 9,7 mld. prešlo v zmysle citovaného zákona spolu s kompetenciou vyplácať podporu v nezamestnanosti na Sociálnu poisťovňu. Bez prevodu zostatkov z minulých rokov vo výške 8,18 mld. bolo hospodárenie Národného úradu práce v súlade s ročnou účtovnou uzávierkou prebytkové, na úrovni 1,81 mld. Národný úrad práce zaznamenal v sledovanom období vlastné príjmy vo výške 11,62 mld., na ktorých sa najviac podieľal výber príspevkov na poistenie v nezamestnanosti a do garančného fondu v sume 10,59 mld., to je 97 % rozpočtovaného objemu. Európske spoločenstvá poskytli NÚP na financovanie aktívnej politiky trhu práce v rámci programu PHARE 2000 a PHARE 2001 čiastku 82,36 mil. a zo štátneho rozpočtu bola poskytnutá účelová dotácia na financovanie vybraných nástrojov aktívnej politiky trhu práce v celkovej výške 30,45 mil. Sk. Celkové výdavky NÚP v roku 2003 dosiahli výšku 9,92 mld., čo je 96 % ich celkovej rozpočtovanej výšky. Rozhodujúcu časť tvorili výdavky základného fondu, ktoré zahŕňajú financovanie aktívnej a pasívnej politiky trhu práce. Na aktívnu politiku vynaložil NÚP čiastku 2,81 mld., z ktorej sa takmer 1 mld. korún použila na financovanie záväzkov z dohôd uzatvorených v predchádzajúcom období. Bez ohľadu na to, či sa pomocou nástrojov aktívnej politiky trhu práce vytvárali nové pracovné miesta alebo sa zvyšovala zamestnanosť evidovaných nezamestnaných, NÚP zaradil, resp. podporil celkovo 61 290 evidovaných nezamestnaných. Realizáciou nástrojov aktívnej politiky trhu práce bolo v roku 2003 vytvorených 23 079 pracovných miest. Do rekvalifikácie bolo zaradených 24 711 evidovaných nezamestnaných a prostredníctvom verejnoprospešných prác bolo podporených 11 718 dohodnutých pracovných miest. Na podporu v nezamestnanosti a odvody poistného za evidovaných nezamestnaných poberajúcich podporu bolo vyplatených 5,12 mld. korún, čím sa vďaka opatreniam na trhu práce usporilo takmer 460 mil. Sk. Správny fond, ktorý zabezpečil plynulý chod všetkých výkonných orgánov NÚP, sa čerpal na 98 %, čo predstavuje 1,92 mld. Sk. Výrazne menej finančných prostriedkov vynaložil NÚP z garančného fondu na plnenie nárokov zamestnancov podnikov v konkurze odškodnených formou peňažných náhrad z garančného fondu, keď uvoľnil 76,17 mil. Sk, čo tvorí necelú tretinu rozpočtovaných zdrojov. Záväzky NÚP v závere roku 2003 dosiahli celkovú výšku 847 mil., z čoho záväzky z už podpísaných dohôd na financovanie aktívnej politiky trhu práce tvorili 810 mil. Sk, t. j. 96 %. Objem pohľadávok NÚP k 31. 12. predstavuje celkovú výšku 11,81 mld., čo je v porovnaní s predchádzajúcim rokom zníženie o 798 mil. Tento priaznivý stav vo vývoji pohľadávok bol dôsledkom činnosti úradov práce, ktoré venovali tejto problematike v poslednom období zvýšenú pozornosť. Ďakujem za pozornosť, to je všetko.
Hraško, Igor, poslanec NR SR (2013-06-17):
Ďakujem ti, kolega Rišo, za tvoj prejav. Aby nedochádzalo k dezinterpretáciám kolegom Čížom, tak ho opravím, že pokiaľ hovoril o počte poslancov, tak počet poslancov opozície tu bol 18, keď o tom hovoril, a poslancov vládnej strany tu bolo 10. Takže naozaj je zaujímavé, že na tvoj prejav odišla podstatná väčšina poslancov vládneho SMER-u. Aj pán minister a dokonca aj roztlieskavačky vládnej strany, ktoré tak aplaudovali pri prejave pána ministra, avšak už neaplaudovali pri tvojom prejave. Samozrejme, je to pochopiteľné. Bol by som teda aj ja rád, keby pán minister tuná bol prítomný a počúval, pretože naozaj ide, alebo teda má ísť o diskusiu, avšak vidno, ako to koho zaujíma. Dokonca aj poslanci za vládnu stranu, ktorí sú členmi výboru, tu pred chvíľkou ešte boli a už tu nie sú. Takže z toho, z toho vyplýva, nie teda všetci, hej, samozrejme. Je tu pár zástupcov, samozrejme, som hovoril, že nie všetci. Takže aj toto je celkom zaujímavé. V každom prípade ja sa k tvojmu prejavu vyjadrím v rozprave, v ktorej sa chystám vystúpiť, a potvrdím tam aj tvoje slová o tom, že je skutočne diskusný klub, ktorý vedieme na našom výbore, mi tak pripadá tiež ako diskusný klub, nie ako výbor na kontrolu. Dneska som sa preto aj na výbore našich vládnych poslancov kolegov opýtal teda, že či potom má tento výbor vôbec nejakú relevanciu, keď nemáme vlastne čo kontrolovať. Takže toto ti potvrdzujem, no a o zvyšku sa vyjadrím v rozprave. Ďakujem.
P. Paška, predseda NR SR: (2008-09-04):
(Hlasovanie.) 131 prítomných, 55 za, 75 proti, ani jeden poslanec sa nezdržal, 1 nehlasoval. Konštatujem, že Národná rada nevyslovila nedôveru pánovi podpredsedovi vlády a ministrovi vlády Slovenskej republiky pánovi Dr. Štefanovi Harabinovi. (Potlesk.) Budeme pokračovať, pani spravodajkyňa.